**Výzva na predkladanie ponúk**

**Identifikačné údaje verejného obstarávateľa:**

* ***Názov adresy a kontaktné údaje***

Názov organizácie: Obec Malé Chyndice

Adresa organizácie: Malé Chyndice 79, 951 54 Malé Chyndice

IČO: 00399434

Kontaktná adresa: PROUNION a.s., Piaristická 2, 949 01 Nitra

Kontaktná osoba: Ing. Andrej Gero

Telefón: +421 904 111 456

E-mail: [vo2@prounion.sk](mailto:vo2@prounion.sk)

* ***Webové sídlo (internetová adresa)***

<http://www.malechyndice.sk/>

**Kompletné súťažné dokumenty sú dostupné priamo a úplne bez obmedzení či poplatkov na internetovej adrese (URL):**

<https://moja.uschovna.zoznam.sk/link/89f2b52b-2134-4677-a81e-4470763ecdf8?utm_source=link&utm_medium=referral&utm_campaign=sharing>

**Názov predmetu zákazky:** ŠPORTUJEME SPOLU - VIACÚČELOVÉ IHRISKO

**Hlavný kód CPV:**

45212220-4 Stavebné práce na objektoch viacúčelových športových zariadení

45236110-4 Stavebné práce na stavbe plôch pre športové ihriská

**Druh zákazky:** práce/tovary

**Stručný opis:**

Projekt rieši vybudovanie multifunkčného ihriska v obci Malé Chyndice. Multifunkčné ihrisko bude vybavené vnútorným rozvodom elektriny pre osvetlenie ihriska. Prípojka elektrickej energie bude riešená ako areálová NN prípojka z jestvujúceho elektrického rozvádzača v objekte domu smútku. Pre zriadenie tejto prípojky nie je potrebné budovanie nového odberného miesta. Prípojka bude realizovaná ako zemná. Objekt ihriska nebude napojený na verejný rozvod zemného plynu, vody ani kanalizácie. V rámci prác bude zrealizovaný drenážny systém ihriska, ktorý bude odvádzať vodu mimo hracej plochy. Tento systém je potrebné zaústiť do vsakovacích objektov vybudovaných v blízkosti ihriska.

Pred výstavbou sa približná plocha, kde bude realizované ihrisko vyrovná. Pláň pod ihriskom sa zrovná tak, aby bol dodržaný minimálny sklon terénu od pozdĺžnej osi ihriska ku krajom. V prípade, že sa na danom mieste nachádzajú už existujúce spevnené plochy sa pristúpi priamo k vŕtaniu základových pätiek.

Technické riešenie ihriska uvažuje s vŕtanými základovými pätkami. Do pätiek sa do betónu osadia plastové chráničky z rúr DN100. Po zatvrdnutí betónu sa opätovne vytýčia osi pätiek a do chráničiek sa presne oceľové, pozinkované systémové stĺpiky mantinelového systému. Po osadení stĺpikov sa vytýči rozmer hracej plochy (33 x 18 m) a priestory pre brány, ktorý bude ohraničený betónovými obrubníkmi. Obrubníky sú kladené do betónu s bočnou oporou. Vrstvy pod hracou plochou sú popísané v priloženej výkresovej dokumentácii. Všetky vrstvy musia byť samostatne hutnené. Po zhotovení podkladových vrstiev sa osadí oceľový, pozinkovaný mantinelový systém, vrátane vybavenia ihriska ako sú bránky, stĺpiky pre volejbal a tenis, alebo basketbalové koše.

Pre zhotovenie mantinelov bude použitý oceľový, pozinkovaný systém so zvislými profilmi a vodorovnými profilmi. Bránky osadené na ihrisku budú prepojené s mantinelovým systémom. V rámci dokončovacích prác sa na oceľovú konštrukciu mantinelov osadia plastové mantinelové dosky a z vrchnej strany sa uzavrú systémovým madlom so zaoblenou hranou. Jednotlivé dosky budú medzi sebou dilatované škárou. Na kratších stranách ihriska (za bránami) budú osadené ochranné siete. Siete budú do výšky 2,00 m nad úroveň madla mantinelového systému po dlhých stranách a 3,00 m nad úroveň madla mantinelového systému po krátkych stranách.

Povrch ihriska bude z umelej trávy so zásypom z kremičitého piesku. Multifunkčné ihrisko bude slúžiť pre futbal, tenis, basketbal a volejbal. Osadenie volejbalovej / tenisovej siete bude na viacúčelových stĺpoch, ktoré budú demontovateľné. Za týmto účelom sú v miímo priestoru ihriska 2 betónové pätky s puzdrami pre tieto stĺpy.

Podrobný popis je uvedený v priloženej projektovej dokumentácii v rámci Prílohy č. 2 Projektová dokumentácia vrátane výkazu výmer.

**Predpokladaná hodnota zákazky:** 52 606,29EUR bez DPH

**Kritériá na vyhodnotenie ponúk:**

Jediným kritériom na vyhodnotenie ponúk je najnižšia cena za dodanie predmetu obstarávania, vypočítaná a vyjadrená podľa priloženého výkazu výmer, s uvedením ceny bez DPH a aj vrátane DPH. Kritériom na vyhodnotenie ponúk je cena s DPH v EUR.

**Dĺžka trvania zákazky:** do 31.10.2020

**Podmienky účasti:**

Verejný obstarávateľ si priamo overí v dostupných registroch:

1. Oprávnenosť uchádzača uskutočňovať stavebné práce, dodávať tovar
2. Že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu

Uchádzač predloží :

1. Zoznam stavebných prác uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom

1. bol verejný obstarávateľ alebo obstarávateľ podľa zákona o verejnom obstarávaní, dokladom je referencia,

2. bola iná osoba ako verejný obstarávateľ alebo obstarávateľ podľa zákona o verejnom obstarávaní, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

Verejný obstarávateľ požaduje predložiť zoznam dodaných stavebných prác a potvrdených referencií s predmetom rovnakým alebo podobným, ako je predmet zákazky, pričom sa požaduje preukázanie realizácie jednej obdobnej zákazky (výstavba multifunkčných ihrísk a športových ihrísk) v hodnote minimálne 40 000 EUR (s DPH), alebo ekvivalent tejto hodnoty.

**Použitie elektronickej aukcie:** ~~áno~~/nie

**Lehota na predkladanie ponúk:** 2.10.2020 o 10:00

**Termín otvárania ponúk:** 2.10.2020 o 11:00

Otváranie ponúk je neverejné.

**Minimálna lehota, počas ktorej sú ponuky uchádzačov viazané:** do 31.10.2020

**Spôsob predloženia ponuky:**

Uchádzač predloží ponuku e-mailom na adresu [vo2@prounion.sk](mailto:vo2@prounion.sk), poštou (kuriérom) alebo osobne na adrese: **PROUNION a.s., Piaristická 2, 949 01 Nitra** v lehote na predkladanie ponúk, rozhodujúci je termín doručenia ponuky. V prípade osobného doručenia, doručenia kuriérom alebo poštou je potrebné predložiť ponuku v nepriehľadnom zalepenom obale s uvedením názvu a adresy sídla uchádzača a hesla súťaže.

Ponuky sa predkladajú s heslom: „SÚŤAŽ Malé Chyndice“, ktoré je potrebné uviesť v predmete e-mailovej správy alebo na obálke ponuky. Ponuka sa predkladá v slovenskom jazyku. Ponuky sa predkladajú iba na celý predmet zákazky a zároveň požadujeme, aby ponuka obsahovala nasledovné doklady a údaje:

1. Návrh uchádzača na plnenie kritéria na vyhodnotenie ponúk – ponukový list - s uvedením ceny v EUR s DPH v zmysle priloženého Formuláru cenovej ponuky (príloha č. 1 tejto Výzvy) a s kompletne oceneným výkazom výmer (príloha č. 2 tejto Výzvy). Dokumenty sa predkladajú ako naskenované dokumenty s podpisom a pečiatkou uchádzača ( e-mail) alebo ako originály alebo overené kópie.
2. Doklady preukazujúce podmienky účasti

**Ďalšie informácie verejného obstarávateľa:**

Úspešný uchádzač bude vyzvaný na podpis Zmluvy o dielo. Návrh Zmluvy predloží úspešný uchádzač a musí vychádzať z podmienok tejto Výzvy.

**Prílohy:**

Príloha č. 1 Formulár cenovej ponuky

Príloha č. 2 Projektová dokumentácia vrátane výkazu výmer (elektronická verzia)

Príloha č. 3 Návrh zmluvy o dielo (elektronická verzia)

**Príloha č. 1: Formulár cenovej ponuky**

**PONUKOVÝ LIST**

Názov zákazky: **ŠPORTUJEME SPOLU - VIACÚČELOVÉ IHRISKO**

Verejný obstarávateľ: **Obec Malé Chyndice, Malé Chyndice 79, 951 54 Malé Chyndice**

**Uchádzač: ................................................................................................................................**

Adresa: **.....................................................................................................................................**

IČO: **........................................................................................................................................**

Kontaktná osoba: **...................................................................................................................**

E-mail, telefónne číslo: **...........................................................................................................**

* 1. Po preskúmaní požiadavky verejného obstarávateľa na predkladanie ponuky, my, dolu podpísaní, ponúkame predmet zákazky za uvedenú cenu :

|  |  |  |
| --- | --- | --- |
| **Názov predmetu zákazky** | **Cena v EUR bez DPH** | **Cena v EUR s DPH** |
| **ŠPORTUJEME SPOLU - VIACÚČELOVÉ IHRISKO** |  |  |

* 1. Oznamujeme, že sme - nie sme platitelia DPH **[[1]](#footnote-1)**

V....................................................dňa .................................

Meno a priezvisko, titul .......................................................

Podpis ............................... Pečiatka

**Príloha: Ocenený výkaz výmer (súčasť Prílohy č. 2 Projektová dokumentácia vrátane výkazu výmer)**

1. Vyznačte vhodnosť [↑](#footnote-ref-1)